Kioto

Kioto (京都) on noin miljoonan asukkaan kaupunki Japanissa.

Ymmärrä
Toisin kuin montaa muuta kaupunkia, Kiotoa ei pommitettu toisen maailmansodan aikana maan tasalle. Siksi siellä onkin lukuisia hyvin säilyneitä temppeleitä ja pyhättöjä, mikä tekee kaupungista erittäin suositun matkailukohteen. Japaniin ensi kertaa saapuvalle Kioto tarjoaa hyvän aloituspaikan: kaupunki ei ole käsittämättömän suuri, kaduilla on nimet, englantia puhutaan monessa paikassa keskimääräistä paremmin ja niitä kauniita nähtävyyksiä riittää. Jotain mystistä samurai-kaupunkia odottava saa kyllä pettyä heti rautatieasemalta ulos tultuaan: Pääosin kaupunki on kuitenkin moderni betoniviidakko. Toisaalta vaikkapa Gionissa kävellessä iltahämärän aikaan ei ole vaikea kuvitella olevansa jollain aivan toisella vuosisadalla.

Lentokoneella
Kiotoon pääsee Suomesta Finnairin lennoilla joko Osakan tai Nagoyan kautta. Osakan lentoasemalta pääsee junalla Kiotoon ilman junanvaihtoa vajaassa tunnissa tai Osakan kaupungista puolessa tunnissa. Nagoyan lentoasemalta Kiotoon mentäessä täytyy ensin vaihtaa junasta toiseen Nagoyan keskusasemalla, josta matka Kiotoon kestää noin 50 minuuttia.

Tee

 * Hajime Hirooka, alias Johnnie Hillwalker on jo vuosia esitellyt Kiotoa matkailijoille viiden tunnin kävelykierroksellaan. Kierrokseen kuuluu visiitti buddhalaiseen temppeliin, muutamaan pyhättöön ja vähemmän tunnetuille pikkukujille.
 * Takase-kanava kulkee Kamo-joen länsipuolella Shijo-kadusta etelään päin. Sen varrella molemminpuolin on pieni katu, jota reunustaa kauniit vanhat talot. Monet niistä on nykyisin ryokaneja. Kävele esimerkiksi Shijo-kadulta Shichijo-kadulle kanavan vartta pitkin. Illan alkaessa hämärtyä tuntuu aika pysähtyvän täällä. Täällä ei ole mitään yksittäistä suurta nähtävää, joten se ei yleisesti kiinnosta turistilaumoja juurikaan - siinä myös osa näiden katujen viehätystä!

Jatka matkaa

 * Nara - entinen keisarillinen pääkaupunki on täynnä nähtävää ja kesyjä peuroja
 * Kurama - pikkukylä vuorilla, josta löytyy lähin onsen-kylpylä

Kyoto Kyoto Kyoto 京都市 Kyoto Kioto Quioto Kioto Kyoto 京都市 wts:Category:Kyoto Kioto